**NÁVRH**

**Všeobecne záväzné nariadenie č. 3/2019**

**obce Čerín**

**o miestnom poplatku za komunálne odpady a drobné stavebné odpady**

Obecné zastupiteľstvo obce Čerín na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Čerín týmto VZN ukladá s účinnosťou od 1. 1. 2020 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia a platenia poplatku,
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec stanovuje:
2. sadzbu poplatku **0,0548 EUR** za osobu a kalendárny deň (**20 EUR ročne**),
3. sadzbu poplatku **0,22 EUR** za kilogram drobného stavebného odpadu bez škodlivín.
4. U právnických osôb a podnikateľov sa ukazovateľ produkcie komunálnych odpadov vypočíta podľa § 79 ods. 4 písm. a) zákona o miestnych daniach a miestnom poplatku za komunálne odpady a drobné stavebné odpady a vynásobí koeficientom s hodnotou 1.

**§ 5**

**Postup obce pri vyrubení poplatku, splatnosť poplatku a spôsob zaplatenia poplatku**

* + 1. Obec v zmysle § 81 zákona č. 582/2004 Z. z. vyrubuje poplatok podľa § 4 ods. 1 písm. a) a ods. 2 tohto VZN rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
    2. Obec môže určiť platenie poplatku podľa § 4 ods. 1 písm. a) a ods. 2 tohto VZN v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
    3. Poplatník môže zaplatiť poplatok:

a) na účet správcu dane,

b) hotovosťou do pokladne,

c) poštovou poukážkou.

**§ 6**

**Vrátenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a) písomná žiadosť o vrátenie poplatku,

b) musí zaniknúť dôvod spoplatnenia (napr.: zrušenie trvalého, resp. prechodného pobytu, zánik práva užívania nehnuteľností, úmrtie a pod.).

**§ 7**

**Zníženie a odpustenie poplatku**

1. Obec na základe písomnej žiadosti zníži poplatok o 50 % poplatníkovi, ktorým je študent ubytovaný v školskom internáte.

1. Podkladmi pre zníženie poplatku sú:
2. potvrdenie študentského domova alebo internátu o ubytovaní.

**§ 8**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Čerín č. 4/2015 .

**§ 9**

**Záverečné ustanovenie**

Na tomto VZN obce Čerín sa uznieslo obecné zastupiteľstvo obce Čerín dňa .................uznesením č. ..........................a toto VZN nadobúda účinnosť **1. januára 2020**.

\_\_\_\_\_\_\_\_\_\_\_\_\_\_\_\_\_\_\_\_\_

Pavel Kmeť, starosta obce

Vyvesené na úradnej tabuli: 28 novembra 2019

Zvesené z úradnej tabule: ...................